Pranešimas žiniasklaidai

2025 m. rugpjūčio 12 d.

**Auga siuntų kiekiai: per pusmetį „Omniva“ Lietuvoje jau pristatė daugiau kaip 7,2 mln. siuntų**

**Baltijos šalyse pirmaujanti logistikos ir siuntų pristatymo bendrovė „Omniva“ paskelbė šių metų antro ketvirčio ir pirmo pusmečio finansinius rezultatus. Įmonių grupės pajamos 2025 m. antrąjį ketvirtį, palyginti su tuo pačiu laikotarpiu pernai, iš viso didėjo 6 proc. ir siekė 35,8 mln. eurų. 2025 m. pirmo pusmečio pajamos, palyginti su tuo pačiu laikotarpiu pernai, augo 8 proc. ir siekė 71,3 mln. eurų. Lietuvoje per pirmąjį 2025-ųjų pusmetį „Omniva“ pristatė daugiau kaip 7,2 mln. siuntų – tai yra 7 proc. daugiau nei tuo pačiu laikotarpiu pernai.**

„Didžiausią teigiamą poveikį grupės pajamų augimui pirmąjį pusmetį turėjo klientų aktyvumas Latvijoje ir Lietuvoje. Antroje metų pusėje tikimės dar spartesnio augimo, juk mūsų piko sezonas dar tik artėja. Ir toliau sieksime optimizuoti kaštus ir didinti efektyvumą. Kritiškai peržiūrėsime visas komercines paslaugas, kad galėtume sutelkti dėmesį į pelningiausias verslo kryptis. Mūsų prioritetu išliks aukštos kokybės paslaugų teikimas ir ateities poreikius atitinkančių sprendimų paieška“, – pažymi „Omniva“ grupės generalinis direktorius Martti Kuldma.

**Stabiliai auga siuntų kiekis Lietuvoje**

Bendras įmonių grupės rezultatas atspindi augančias siuntų apimtis. Antrąjį šių metų ketvirtį „Omniva“ pristatė 11,7 mln. siuntų – 17 proc. daugiau nei tuo pačiu laikotarpiu pernai. 2025 m. pirmo pusmečio rezultatai rodo 20 proc. augimą lyginant su praėjusiais metais – iš viso pristatyta 23,3 mln. siuntų.

„Rezultatai Lietuvoje rodo stabilų augimą. Antrąjį šių metų ketvirtį Lietuvoje pristatytų siuntų kiekis viršijo 3,6 mln. vienetų ir augo 5 proc., lyginant su tuo pačiu laikotarpiu 2024 metais. Per pirmąjį 2025-ųjų pusmetį Lietuvoje pristatėme daugiau kaip 7,2 mln. siuntų – tai yra 7 proc. daugiau nei tuo pačiu laikotarpiu pernai“, – teigia M. Kuldma.

**Dėmesys inovacijoms**

Siekdama prisitaikyti prie augančios konkurencijos ir kintančių klientų poreikių, „Omniva“ grupė nuolat ieško veiklos modernizavimo sprendimų. Kaip viena svarbiausių bendrovės iniciatyvų pirmoje šių metų pusėje įvardijamas atviro kurjerių tinklo projektas (*angl. crowd delivery*). Kurjeriams šis sprendimas suteikia lanksčią galimybę dirbti ne visą darbo dieną ir užsidirbti papildomų pajamų, o klientams užtikrina greitesnį siuntų pristatymą. Šiuo metu projektas testuojamas Rygoje ir Taline – netrukus planuojamas startas ir Lietuvoje.

„Omniva“ rinkai taip pat pristatė pirmąsias bendruomenių siuntų dėžutes, kurios padės gerinti pašto ir siuntų paslaugų prieinamumą atokesnėse gyvenvietėse. Baterijomis maitinamoms siuntų dėžutėms nereikia elektros energijos ar interneto ryšio, jomis gali naudotis visi vietos gyventojai ir siuntų pristatymo paslaugų teikėjai. Paslaugą pradėjusi teikti Estijoje, bendrovė šių metų pabaigoje planuoja bendruomenių dėžučių tinklo plėtrą į Latviją ir Lietuvą.

**Daugiau informacijos**

Gabrielė Požerskė

Komunikacijos specialistė

[gabriele.sturmaite@omniva.lt](file:///\\post.ee\dfs\Userdata-LT\gabriele.sturmaite\Downloads\gabriele.sturmaite@omniva.lt)

+37065421654